 J: Marka ugu horeysay dalka waxa aan ka maqnaa muddo aad u dheer oo ilaa 20 sano ah, markii aan ku soo laabtay waxa aan la soo kulmay waxyaabo badan oo I farax galiyay, oo ay ka mid yihiin aniga oo la kulmay nabad iyo xasilooni aad u heer saraysa iyo dadkii wakhtigaa iigu dambaysay oo Ehel iyo Asxaababa leh, si weyna waa la iigu soo dhaweeyay, waxaan ku arkay horumar weyn oo la taaban karo, gobollada Somaliland qaarkood ayaa safaro ku tegay, inkasta oo aan la socday kolba halka uu dalku marayo iyo xaaladiisaba , laakiin marka aad u eegto cimilooyinka ka jira wadamadaasi kale ee reer Yurub runtii Somaliland waa meel naftu ku degayso, waxa kale oo aan ugu baaqayaa dhamaan Bulshada reer Somaliland ee ku nool Yurubta ama adduunka intiisa kale in ay soo arkaan oo ay dalkooda hooyo yimaadaan, runtii waxa aan la kulmay Barwaaqo iyo nimco, weliba hadda waxa daay roobabkii guga. 